Mončegorskas

Mončegorskas () – miestas Rusijoje, Murmansko srityje, Imandros ežero pakrantėje, Mončetundros papėdėje, prie Mončios upės, 145 km į pietus nuo Murmansko. Miesto apygardos centras. Geležinkelio stotis prie Murmansko–Sankt Peterburgo geležinkelio atšakos, greta praeina Kolos plentas (E105). Veikia nikelio apdirbimo gamykla „Severonikel“. Yra Murmansko technologijos universiteto filialas, keli koledžai, miesto istorijos, mineralogijos muziejai.

 Istorija 

1935 m. pradėjus vario ir nikelio gavybą, iš gretimo Monče Gubos kaimo sudaryta Mončegorsko gyvenvietė. Jos vardas kilo nuo Mončios upės, kurios pavadinimas samių kalba reiškia „graži“. 1937 m. Mončegorskui suteiktas miesto statusas.


 Šaltiniai 

Kategorija:Murmansko srities miestai